### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 13

Rīgā 2014. gada 25.septembrī

**Sēdi vada –** Valsts sekretāra vietnieks A.Liepiņš

# **Ar balsstiesībām piedalās** - Tautsaimniecības padomes locekļi: I.Šure, A.Ozols, H.Danusēviču pārstāv I.Krustozoliņa, G.Strautmani pārstāv A.Rostovskis, A.Jaunsleini pārstāv A. Salmiņš.

# **Pieaicinātās personas:**

|  |  |
| --- | --- |
| Satiksmes ministrijas Tranzīta politikas departamenta direktors  | A.Maldups |
| Zemkopības ministrijas Tirgus un tiešā atbalsta departamenta Pārtikas nozares nodaļas vadītāja  | I. Mežiniece-Briede |
| Finanšu ministrijas Nodokļu administrēšanas politikas nodaļas vadītājas vietnieks | R.Auziņš |
| Latvijas Piensaimnieku Centrālās Savienības valdes priekšsēdētājs | J.Šolks |
| Biedrības "Latvijas Auto" prezidents | V.Trēziņš |
| Valsts Ieņēmumu dienesta Nodokļu pārvaldes direktors | J.Gaiķis |
| Ārlietu ministrijas Ārējo ekonomisko sakaru veicināšanas nodaļas vadītājs | A.Zeltiņš |
| Biedrības „Zemnieku saeima” lauksaimniecības politikas eksperts | M.Trons |
| Vides aizsardzības un reģionālās attīstības ministrijas Pašvaldību departamenta Pašvaldību sistēmas attīstības nodaļas juriskonsults | A.Mičuls |
| Latvijas Investīciju attīstības aģentūras Ārējās tirdzniecības veicināšanas departamenta direktore | A.Jaunzeme |
| Tautsaimniecības padomes Enerģētikas komitejas vadītāja vietnieks  | A.Treiguts |
| Ekonomikas ministra padomniece | I.Zvaigzne |
| Ekonomikas ministrijas Uzņēmējdarbības konkurētspējas departamenta direktore | I.Beināre |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:05.

**Darba kārtība:**

1. Tautsaimniecības padomes 2014.gada 18.septembra sēdes protokola Nr.12 apstiprināšana.
2. Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā*.*
3. Plānotās papildus LIAA aktivitātes eksporta tirgu paplašināšanai.
4. Dažādi.

**1.§**

**Tautsaimniecības padomes 2014.gada 18.septembra sēdes protokola Nr.12 apstiprināšana**

--------------------------------------------------------------------------------------------------

(A.Liepiņš)

Apstiprināt Tautsaimniecības padomes *(turpmāk tekstā – TSP)* sēdes 2014.gada 18.septembra sēdes protokolu Nr.12.

**2.§**

**Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā**

--------------------------------------------------------------------------------------------------

(A.Liepiņš, I.Šure, J.Šolks, I.Mežiniece –Briede, J.Gaiķis, A.Maldups, V.Trēziņš)

**Sēdes laikā izteiktie viedokļi un nolemtais:**

 A.Liepiņš informē klātesošos sēdes dalībniekus par padarītajiem uzdevumiem un veiktajām aktivitātēm kopš 2014.gada 12.augusta, kad Krievija izsludināja embargo noteiktām preču grupām.

 A.Liepiņš aicina Latvijas Darbu devēju konfederāciju sagatavot pozīciju uz š.g.30. septembra Ministru kabineta sēdi, iekļaujot informāciju par padarīto augustā/septembrī, veiktajām aktivitātēm, tendencēm un pasākumiem, kas vēl papildus būtu nepieciešams veikt, lai mazinātu negatīvo ietekmi uz Latvijas tautsaimniecību Krievijas noteikto sankciju rezultātā.

 I.Šure norāda, ka pašlaik notiek darbs pie sertifikācijas izmaksu attaisnošanas procesa uzņēmumiem, kuri eksportēs produkciju uz Ķīnu.

 I.Mežiniece –Briede informē, ka š.g.23.septembrī Saeimas Tautsaimniecības, agrārās, vides un reģionālās politikas komisija atbalstīja Zemkopības ministrijas priekšlikumu grozījumiem Publisko iepirkumu likumā, lai palielinātu līgumcenas slieksni (līdz 42 000 EUR) pārtikas produktu iepirkumiem, līdz kuram iepirkumu veicējam nav jāpiemēro iepirkumu procedūras. Grozījumi ir atbalstīti virzībai Saeimā trešajam lasījumam.

 I.Mežiniece – Briede informē, ka š.g.23.septembrī Ministru kabinetā ir apstiprināts Zemkopības ministrijas sagatavotais Ministru kabineta noteikumu projekts „Grozījumi Ministru kabineta 2009.gada 7.jūlija noteikumos Nr.746 „Lauksaimniecības un lauku attīstības kredītu garantēšanas kārtība””. Grozījumi paredz izmaiņas noteikumos, palielinot spēkā esošo kredītu garantiju apmēru (līdz 1 000 000 EUR) maziem un vidējiem uzņēmumiem, kas nodarbojas ar primāro lauksaimniecības produktu ražošanu.

 I.Mežiniece – Briede norāda, ka š.g.18.septembrī Latvijā viesojās ES Lauksaimniecības un lauku attīstības komisārs D.Čiološs, pārrunājot jautājumus par Krievijas embargo atstāto ietekmi uz Latvijas lauksaimniekiem, īpaši uz piensaimniecības sektoru. Vizītes laikā komisārs tikās   ar ministru prezidenti L. Straujumu. Komisārs solīja, ka atbalsts būs, arī Komisija uzskata, ka tam jābūt nekavējošam un mērķētam uz visvairāk cietušajām valstīm.

 J.Gaiķis informē, ka pašlaik Valsts Ieņēmu dienestā (turpmāk tekstā – VID) ir saņemti 27 iesniegumi no komersantiem, kuri pretendē uz nodokļu atlaidēm, kā arī ir saņemti iesniegumi no Krievijas embargo sankciju cietušajām nozarēm.

 A.Maldups informē, ka Satiksmes ministrija gatavojot informāciju Eiropas Komisijai par auto transporta problēmām nozarē, kuras radušās Krievijas embargo sankciju dēļ, ir pārāk nepietiekama. Pēc iespējas vairāk ir nepieciešama informācija par konkrētiem gadījumiem, cik nozīmīgi ir uzņēmumu zaudējumi ar pamatotiem argumentiem.

 J.Gaiķis norāda, ka iesniegs Satiksmes ministrijai detalizētu informāciju par tiem uzņēmumiem, kuri vērsušies pie VID, neminot uzņēmumu nosaukumus.

 A.Liepiņš norāda, ka šeit ir nepieciešama atsevišķa sanāksme ar Satiksmes ministriju, Finanšu ministriju un VID.

 V.Trēziņš norāda, ka būtiskākās problēmas ir sagaidāmas oktobra/novembra beigās, jo pašlaik vēl nav pieejama skaidra situācija par „kredītu brīvdienu” piešķiršanu.

 A.Liepiņš norāda, ka „Latvijas Auto” asociācijai būtu lietderīgi tikties atkārtoti un pārrunāt konkrētos jautājumus ar iesaistītajām bankām un Latvijas Garantiju aģentūru.

 A.Maldups informē, ka pašlaik tiek gatavota nepieciešamā informācija Eiropas Komisijai par likumprojekta grozījumiem „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”.

**3.§**

**Plānotās papildus LIAA aktivitātes eksporta tirgu paplašināšanai**

--------------------------------------------------------------------------------------------------

(A.Liepiņš, A.Ozols, A.Jaunzeme )

 Pieņemt zināšanai A.Jaunzemes sniegto informāciju par plānotajām papildu aktivitātēm eksporta tirgu paplašināšanai.

 A.Liepiņš aicina TSP sēdes dalībniekus atsūtīt papildu priekšlikumus par prezentāciju un sniegt komentārus par līgumu projektiem.

**4.§**

**Dažādi**

--------------------------------------------------------------------------------------------------

 Nākamo Tautsaimniecības padomes sēdi sasaukt š.g. 1.oktobrī plkst. 9:00 Ekonomikas ministrijā, 406.zālē.

Sēdi slēdz plkst. 09:40.

Sēdes vadītājs A.Liepiņš

Sēdes protokolētāja D.Freimane